[bookmark: _GoBack][image: ][image: ]

Udruga osoba s invaliditetom „Sunce“ i partneri Savjetovalište Lanterna, Grad Makarska te Općina Tučepi i Općina Podgora zajedno provode projekt Otvorena vrata djetinjstva. Projekt je sufinanciran sredstvima Europskog socijalnog fonda plus prema javnom pozivu ESF+ Širenje mreže socijalnih usluga u zajednici (SF.3.4.11.05.).
Cilj projekta je jačanje kapaciteta djece s teškoćama u razvoju, djece i mladih u riziku i s problemima u ponašanju te njihovih obitelji pružajući im integriranu podršku stručnjaka.
Pozivamo Vas da se osobno ili kao skrbnik osobe iz ciljne skupine
prijavite za sudjelovanje u aktivnostima u projektu
Otvorena vrata djetinjstva
 
koji predviđa slijedeće socijalne usluge:
 
	Socijalna usluga
	Opis
	Provoditelj

	Mobilni stručni tim
	Mobilni tim stručnjaka sastavljen od psihologa, socijalnog radnika, edukatora rehabilitatora, logopeda i fizioterapeuta povremeno će dolaziti korisnicima u odgojno obrazovne ustanove pružajući specijalizirane usluge procjene, savjetovanja, rehabilitacija i podrške djeci/učenicima s teškoćama koji su uključeni u redovne obrazovne programe. 
	Udruga osoba s invaliditetom „Sunce“ i Savjetovalište Lanterna

	Savjetovanje sa stručnjacima
	Edukator rehabilitator i socijalni radnik provodit će aktivnost za djecu s teškoćama i njihove obitelji. Aktivnost uključuje stručnu podršku obiteljima s djecom s teškoćama te njihovim obiteljima s ciljem sagledavanja životnih situacija u cilju rješavanja kriznih situacija i prevenciju socijalne izolacije. 
	Udruga osoba s invaliditetom „Sunce“

	Savjetovanje, psihoterapija i grupe samopomoći
	Savjetovanje i psihoterapija namijenjeni su djeci s teškoćama, djeci i mladima u riziku i s problemima u ponašanju i njihovim obiteljima. Ove aktivnosti usmjerene su na lakše nošenje sa stresom i emocionalnim opterećenjem. 
	Savjetovalište Lanterna

	Grupe samopomoći
	Grupe samopomoći namijenjene su roditeljima djece s teškoćama, djece i mladih u riziku i s problemima u ponašanju. Održavat će se mjesečno, a uključuju grupnu potporu, razmjenu iskustava i stručne tehnike za jačanje roditeljskih kompetencija
	Savjetovalište Lanterna

	Mentorska, edukativna i psihosocijalna podrška
	Mentorska, edukativna i psihosocijalna podrška namijenjena je djeci s teškoćama u razvoju i djeci i mladima u riziku te s problemima u ponašanju. Ova aktivnost uključuje pomoć u učenju i savjetovani  rad.
	Savjetovalište Lanterna

	Kreativne i sportske radionice
	Program pružanja usluga i programa osnaživanja, psihosocijalne i rehabilitacijske podrške djeci i mladima kroz kreativne/kulturne i sportske radionice koje će se odvijati na tjednoj bazi. 
	Udruga Sunce


 
Pravo sudjelovanja imaju:
· Djeca s teškoćama u razvoju
· Djeca i mladi s problemima u ponašanju
· Djeca i mladi u riziku 
· Roditelji/udomitelji/skrbnici ( i njihovi bračni ili izvanbračni drugovi) pripadnika skupina uključenih u ovaj projekt
 
Dokazna dokumentacija:
Djeca s teškoćama u razvoju: preslika osobne iskaznice, putovnice ili rodnog lista, potvrda o upisu u Registar osoba s invaliditetom ili nalaz, rješenje ili mišljenje Zavoda za vještačenje, profesionalnu rehabilitaciju i zapošljavanje osoba s invaliditetom ili potvrda/mišljenje liječnika/stručnjaka te druga dokumentacija iz koje je vidljivo da se radi o djetetu s tjelesnim, senzoričkim, komunikacijskim, govorno jezičnim ili intelektualnim teškoćama.
Djeca i mladi s problemima u ponašanju: preslika osobne iskaznice ili putovnice i Rješenje Hrvatskog zavoda za socijalni rad ili potvrda škole/vrtića 
Djeca i mladi u riziku: preslika osobne iskaznice ili putovnice
Roditelji/udomitelji/skrbnici i njihovi bračni ili izvanbračni partneri: preslika osobne iskaznice ili putovnice, rodni list/izvadak iz matice rođenih, vjenčani list/izvadak iz matice vjenčanih ili izjava i izvanbračnoj zajednici. 

Svi osobni podaci prikupljeni na temelju ovog Javnog poziva prikupljaju se i obrađuju u svrhu provedbe Javnog poziva i obrade iskaza interesa, provedbe i kontrole projekta Otvorena vrata djetinjstva (SF.3.4.11.05.0075) za djecu s teškoćama, djecu i mlade u riziku i s problemima u ponašanju i njihovim obiteljima, u skladu s propisima koji uređuju zaštitu osobnih i drugih podataka, posebno Uredbom (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka) te odredbama Zakona o provedbi Opće uredbe o zaštiti podataka („Narodne novine“, broj 42/18).
Prijaviti se možete osobnim dolaskom u
Udrugu osoba s invaliditetom „Sunce“ (adresa: PC Sv. Nikola, Makarska) 
ili putem e-maila: sunce.udruga@gmail.com ; telefon: 021 616 660, mobitel: 097 628 7583 
ili Savjetovalište Lanterna (adresa: Trg Tina Ujevića 5, Makarska) 
ili putem e-maila: savjetovalistelanterna@gmail.com ; telefon: 021 616 992.
Korisnici se uključuju u aktivnosti redom prijavljivanja.

Izneseni stavovi i mišljenja u ovom pozivu samo su autorova i ne odražavaju nužno službena stajališta Europske unije ili Europske komisije. Ni Europska unija ni Europska komisija ne mogu se smatrati odgovornima za njih.

